Fyrisøgn 21. apríl 2021

# partur

25. apríl er flaggdagur. Henda dagin á vári hátíðarhalda vit Merkið, Føroya flagg. Vit eru fleiri, ið fara at ganga skrúðgongu. Systir mín, Hanna, er skóti, so hon fer at ganga saman við skótunum. Hon plagar eisini at vera við á grækarismessu. Beiggi mín, Hanus, ger fimleik, so hann gongur skrúðgongu við Havnar fimleikafelagi.

# partur

Hátíðarløtan fyri Merkinum byrjar við, at øll syngja flaggsangin, “Sjá, tú blánar”, ið H. A. Djurhuus skrivaði í 1920, og sum Gunnar Mikkelsen/Michelsen gjørdi lagið til. Løtan endar altíð við, at øll syngja tjóðsangin: “ Tú alfagra land mítt”. Símun av Skarði yrkti sangin, og Petur Alberg gjørdi vakra lagið.

# partur

Eg spæli hondbólt/handbólt og gangi tí skrúðgongu saman við mínum liðfelagum. Eg vænti, at eg fari at fylgjast við Katrini og Maritu. Vit halda eisini ólavsøku. Ung sum eldri úr Havn, Hoyvík og av Argjum ganga tá skrúðgongu. Øll samlast á Vaglinum í Havn. Vaglið er uttan fyri løgtingið/Løgtingið.

# flokkur

Eitt árið helt mamma fyri, at vit skuldu farið ein túr til Viðareiðis um ólavsøkuna. Pápi hevur innistongdarræðslu, so honum dámar ikki at koyra ígjøgnum allar tunlarnar norður til Viðareiðis. Hevði hann ikki havt hesa ræðsluna, høvdu vit heilt víst farið oftari. Mamma hevur ikki koyrikort. Hevði hon havt tað, høvdu vit skundað okkum avstað.